Поштовани,

Обавештавамо Вас да ће се Национални симпозијум са међународним учешћем**"Значај анатомских проучавања за клиничку праксу"** у организацији Секције за клиничку и примењену анатомију СЛД, Института за анатомију "Нико Миљанић" Медицинског факултета у Београду и Академије медицинских наука СЛД, одржати **6. децембра 2024**. године у просторијама Српског лекарског друштва, у ул. **Џорџа Вашингтона 19 у Београду**, са почетком у **11:00 ч**.

Симпозијум је акредитован одлуком Здравственог савета Србије, а бодовање учешћа ће се извршити на следећи начин:

- Предавање по позиву: 9 бодова

- Усмена презентација: 8 бодова

- Пасивно учешће: 5 бодова

Позивамо Вас да узмете учешће на симпозијуму.

Проф. др Раде Чукурановић, председник Секције

Проф. др Слободан Влајковић, потпредседник Секције